EkBass/fiwiki-20250220-pages-articles huggingface dataset:
Special Boat Service

Special Boat Service on Yhdistyneen kuningaskunnan merivoimien erikoisjoukko, joka rinnastuu maavoimien erikoisjoukkoon SAS (Special Air Service). Myös SBS:n tehtävät ovat pitkältä samat kuin SAS:n eli erikoistiedustelu, iskuosastotoiminta ja terrorisminvastaiset operaatiot, joskin merellisellä painotuksella. SBS on osallistunut Yhdistyneen kuningaskunnan kaikkiin sotilaallisiin konflikteihin toisesta maailmansodasta lähtien mukaan lukien Afganistanin ja Irakin sodat 2000-luvulla. SBS:n juuret ovat toisen maailmansodan aikaisissa Britannian armeijan merellisissä kommandoyksiköissä, joista ensimmäinen oli vuonna 1940 perustettu Special Boat Section. Nämä yksiköt kuitenkin lopetettiin toisen maailmansodan jälkeen. Vuonna 1951 Britannian kuninkaallinen merijalkaväki (Royal Marines Commando) perusti yksikön nimeltä Special Boat Company, joka suoritti Korean sodassa tiedustelu- ja tuhoamistehtäviä Pohjois-Korean rannikolla ja pohjoiskorealaisten joukkojen selustassa. Kun yksikön tehtäviin lisättiin terrorisminvastaiset operaatiot merellä, sen nimeksi vaihdettiin vuonna 1974 Special Boat Squadron. Falklandin sodassa vuonna 1982 SBS operoi argentiinalaisten joukkojen selustassa samaan tapaan kuin SAS. Vuonna 1987 yksikön nimeksi tuli Special Boat Service kun se liitettiin yhdessä SAS:n kanssa Britannian erikoisjoukkojen yhteisen johdon alaisuuteen (DSF, Director Special Forces). Alun perin SBS oli osa Britannian kuninkaallista merijalkäväkeä, jonka riveistä sen sotilaat rekrytoitiin. SBS:n sotilaat käyttävät yhä kuninkaallisen merijalkaväen vihreää barettia, mutta vuonna 2003 SBS vaihtoi vihreään barettiinsa kuninkaallisen merijalkaväen "Per Mare Per Terram"-merkin tilalle oman "By Strength and Guile"-merkkinsä. Samoihin aikoihin SBS ryhtyi rekrytoimaan vapaaehtoisia kaikista Britannian asevoimien yksiköistä, joskin suurin osa SBS:n sotilaista tulee yhä kuninkaallisesta merijalkaväestä. Aiemmin SBS:llä oli omat valintatestit, mutta nykyisin SBS:llä ja SAS:lla on yhteinen 27 viikkoa kestävä valintaprosessi, jonka läpäistyään SBS:n sotilaiden tulee suorittaa vielä useita kuukausia kestävä "Swimmer Canoeist"-kurssi. SBS:n operatiivinen vahvuus on noin 200-250 sotilaista, jotka kaikki ovat saaneet taistelusukeltajan koulutuksen sekä HALO/HAHO (high altitude low opening / high altitude high opening) -laskuvarjohyppykoulutuksen. ==Lähteet== Luokka:Erikoisjoukot Luokka:Yhdistyneen kuningaskunnan sotilasyksiköt Falklandin sodassa
Pospisil

Pospisil on vuonna 1988 toimintansa aloittaneen Puolikuu-yhtyeen englanninkieliseksi sivuprojektiksi perustettu yhtye. Tyylillisesti Pospisilin tuotanto edustaa pop- ja rockmusiikkia. Nimi viittaa 1960–1970-lukujen taitavaan jääkiekkoilijaan František Pospíšiliin. Pospisilin ensimmäinen levytys on vuonna 2005 RealLife Records -levymerkillä julkaistu single "You Baby". Kappaleesta julkaistiin myös osin samoja soittotaustoja hyödyntäen Puolikuun nimellä vuonna 2006 suomenkielinen versio nimeltä "Hei Dee Dee". Viimeksi mainitun julkaisusta vastasi Bonnier Amigo. Pospisilin ensimmäinen pitkäsoittolevy Acapulco ilmestyi 5. maaliskuuta 2008. Levyn kustantamisesta vastasi Rocket Records. Levyn päättävä kappale "Last Train to Acapulco" sai jonkin verran radiosoittoa. Pospisil-yhtyeen keulahahmo on sen laulusolisti Kari Pesonen, joka on myös säveltänyt ja sanoittanut kaikki yhtyeen kappaleet. == Diskografia == === Albumit === * Acapulco (Rocket Records, 2008) * You Belong To Me (Rocket Records, 2011) === Single === * You Baby (RealLife Records, 2005) == Aiheesta muualla == * Viralliset kotisivut Luokka:Suomalaiset rockyhtyeet Luokka:Suomalaiset popyhtyeet
Jenna Elfman

Jennifer Mary Elfman (omaa sukua Butala, s. 30. syyskuuta 1971 Los Angeles, Kalifornia) on yhdysvaltalainen näyttelijä. == Elämäkerta == Elfman opiskeli alun perin tanssijaksi Los Angeles County High School for the Artsissa, josta hän valmistui vuonna 1989. Sittemmin Elfman siirtyi näyttelijäksi opiskeltuaan ennen näyttelijän uraansa Beverly Hills Playhousessa. Hän teki jo 1990-luvulla cameorooleja televisiosarjoissa, mutta aloitti näyttelemisen varsinaisesti 1990-luvun puolessavälissä. Parhaiten Elfman tunnetaan televisiosarja Dharma ja Gregin myötä, jonka roolissa hän oli vuosina 1997–2002. Tämän aikana Elfman palkittiin muun muassa Golden Globella vuonna 1999. Elfmanilla on ollut myös pääosa tv-sarjassa Puolivahingossa,telsu.fi/puolivahingossa sekä yksi päärooleista tv-sarjassa Amerikan ykkösperhe (yhdessä Bill Pullmanin kanssa). == Yksityiselämä == Jenna Elfman meni naimisiin näyttelijä Bodhi Elfmanin kanssa 18. helmikuuta 1995. Heillä on kaksi lasta (s. 2007 ja 2010). Bodhi Elfmanin setä on elokuvamusiikin säveltäjä Danny Elfman. Jenna ja Bodhi ovat skientologeja ja toimineet lukuisissa skientologiaan kuuluvissa järjestöissä. ==Elokuvia== Vuosi Suomenkielinen nimi Alkuperäinen nimi Rooli 1999 Usko koetuksella Keeping The Faith Anna Riley 2003 Looney Tunes: Taas kehissä Looney Tunes: Back in Action Kate Houghton 2004 Clifford's Really Big Movie Clifford's Really Big Movie Dorothy 2009 Love Hurts Love Hurts Darlene 2009 The Six Wives of Henry Lefay The Six Wives of Henry Lefay Ophelia 2011 Vain seksiä Friends with Benefits Annie Harper 2011 == Lähteet== *http://celebrity- babies.com/2009/10/12/jenna-elfman-belly-up/ == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Skientologit Luokka:Vuonna 1971 syntyneet Luokka:Elävät henkilöt
Juselius

Jusélius tai Juselius on muun muassa seuraavien henkilöiden sukunimi: * Adolf Juselius (1814–1884), Tammikuun valiokunnan jäsen, Loviisan pormestari * August Artur Jusélius (1857–1925), suomalainen pankinjohtaja, tuomari, valtiopäivämies, varatuomari ja hovioikeudenneuvos * August Ferdinand Juselius (1847–1900), suomalainen valtiopäivämies, Turun kunnallispormestari 1881–1900, August Artur Juséliuksen veli * Axel Juselius (1868–1935), Ruotsalaisen kansanpuolueen kansanedustaja * Carina Juselius (s. 1961), suomalainen kestävyysjuoksija * Carl Fredrik Juselius, turkulaisen Juseliuksen paitatehtaan perustaja * Elin Juselius (1872–1964), suomalainen keraamikko, Axel Juseliuksen sisar * Emil Wilhelm Jusélius, suomalainen silmälääkäri, Suomen Silmälääkäriyhdistyksen perustajajäseniä, Axel Juseliuksn veli * Fritz Arthur Jusélius (1855–1930), porilainen vuorineuvos * Jarkko Juselius, eläkkeellä oleva Yleisradion politiikan toimittaja * Jorma Juselius (1926–2013), suomalainen muusikko * Katarina Juselius (s. 1943), suomalainen ekonomisti * Katariina Juselius, suomalainen näyttelijä * Nils Jakob Juselius (1818–1880), suomalainen pappi ja valtiopäivämies * Sigrid Jusélius (1887–1898), Fritz Arthur Juséliuksen keuhkotautiin kuollut tytär, jonka muistona ovat: ** Juseliuksen mausoleumi ** Sigrid Juséliuksen säätiö.
Ben Diskin

Benjamin Isaac "Ben" Diskin (s. 25. elokuuta 1982 Los Angelesin piirikunta, Kalifornia) on yhdysvaltalainen ääninäyttelijä, joka aloitti uransa lapsinäyttelijänä. ==Ura== Diskin aloitti uransa jo viisivuotiaana ja esiintyi muun muassa elokuvassa Lastentarhan kyttä, josta hänet palkittiin yhdessä kymmenen muun lapsinäyttelijän kanssa erinomaisesta nuorten näyttelijöiden ryhmästä. Diskin esiintyi vielä pienissä rooleissa televisiosarjoissa, kuten Chicagon lääkärit ja Hei, olen Susan ennen siirtymistään ääninäyttelemisen pariin ===Ääninäyttelijänä=== Ääninäyttelemisen pariin Diskin päätyi vuonna 1993 ollessaan 11-vuotias animaatiosarjan Problem Childin myötä, josta hän sai Young Artist -ehdokkuuden vuonna 1995. Vuonna 2002 Diskin sai merkittävimmän ääniroolinsa Codename: Kids Next Door -animaatiosarjassa, jossa hän ääninäytteli sarjan päähahmoa Numero 1:stä ja Numero 2:sta, sekä useita sivuhahmoja. Sarjan aikana Diskin dubbasi animesarjoja, kuten Blood+ ja Naruto. Vuonna 2008 Diskin oli Hämähäkkimieheen perustuvassa animaatiosarjassa Hämmästyttävä Hämähäkkimies Venomin roolissa. Samana vuonna hän dubbasi englanniksi Stitchin roolin animesarjassa Stitch!. Vuotta myöhemmin Diskin oli myös Hämähäkkimiehen roolissa videopelissä Marvel: Ultimate Alliance 2. ==Ääniroolit== Vuosi TV-sarja/elokuva Rooli Huom 2015 Sword Art Online II Shouichi ”Sterben” Shinkawa 2013– Digimon Fusion Shoutmon, Cutemon 2011 Young Justice William Hayes 2008 Stitch! Stitch Dub 2008 Eläintohtori 4 Anteater 2008–2009 Hämmästyttävä Hämähäkkimies Eddie Brock/Venom 2008 Naruto Arashi Fuma Dub 2007 Blood + Kai Miyagusuku Dub 2006 Scooby-Doo Benji, Travis 2005 Avatar Hahn 2002–2007 Codename: Kids Next Door Numero 1, Numero 2, Mieluisat lapset #1 ja #2 2004 Fat Albert teini #2 1997–1998 Hey Arnold! Eugene Horowitz 1995 The Twisted Adventures of Felix the Cat sivuäänet 1994 Katuhait Smart Slobster 1993–1994 Problem Child Junior Healy == Lähteet == == Aiheesta muualla == * TV.com * Voice Chasers * Anime News Network * CrystalAcids * TVRange Luokka:Yhdysvaltalaiset lapsinäyttelijät Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1982 syntyneet Luokka:Elävät henkilöt
M240

M240 on FN Herstal -asetehtaan valmistama yhdysvaltalainen yleiskonekivääri, joka perustuu belgialaiseen FN MAG -kevytkonekivääriin. ==Päivitetyt versiot== M240 otettiin käyttöön Yhdysvaltain armeijassa vuonna 1977, jolla korvattiin M73 ja M219 konekiväärit, sekä .50 kaliiperinen M85. 1980-luvulla Yhdysvaltain merijalkaväki otti käyttöön M240 ja M240E1 ajoneuvoihin, kuten LAV-25. ===M240E4/M240B=== 1990-luvun alussa M240E4 korvasi M60E4:n, jonka se voitti kilpailussa korvata useita vuosia palveluksessa käytetyn M60:nen. M240E4:n nimi muutettiin muotoon M240B.M60 7.62mm Machine Gun globalsecurity.org Viitattu 13.7.2014 ==Lähteet== == Aiheesta muualla == Luokka:Konekiväärit
Annie-gaala 1974

Annie-gaala 1974 oli kolmatta kertaa järjestetty palkintogaala, jossa jaettiin vuotuiset Annie-palkinnot vuoden 1974 parhaille animaatioiden tekijöille. ==Voittajat== Voittajat lihavoituna: ===Winsor McCay -palkinto=== *Tex Avery *Art Babbitt *Friz Freleng *Chuck Jones *Winsor McCay Luokka:1974 Luokka:Annie-gaalat
1101

== Tapahtumia == * Joukko ristiretkeläisiä saapui Jerusalemiin ensimmäisen ristiretken innoittamina. == Syntyneitä == * Heloïse, Pierre Abélardin rakastettu * Matilde, Englannin kuningatar ja Pyhän saksalais-roomalaisen keisarikunnan keisarinna (k. 1167) * Tapani II, Unkarin ja Kroatian kuningas (k. 1131) == Kuolleita == *22. kesäkuuta – Roger I, Sisilian normannikreivi (s. 1031) *24. elokuuta – Su Shi, kiinalainen runoilija, kalligrafi ja taidemaalari (s. 1037) * 6. lokakuuta – Bruno Kölniläinen, Kartusiaanisen sääntökunnan perustaja ja pyhimys (s. noin 1030) * Su Song, kiinalainen oppinut ja monilahjakkuus (s. 1020) * Vseslav, Polotskin ruhtinaskunnan ruhtinas Luokka:1100-luku
Michael Janyk

Michael Janyk (s. 22. maaliskuuta 1982 Vancouver, Kanada) on kanadalainen alppihiihtäjä, pujottelun MM-mitalisti. Janyk sijoittui Bormion MM- kilpailuissa 2005 pujottelussa 11:nneksi. Torinon olympialaisissa 2006 hän oli samassa lajissa seitsemästoista ja Åren MM-kilpailuissa 2007 kuudes. Val d'Isèren MM-kilpailuissa 2009 Janyk saavutti lajissa pronssia. Vancouverin olympialaisissa 2010 hän pujotteli 13:nneksi, Schladmingin MM-kilpailuissa 2013 14:nneksi ja Sotšin olympialaisissa 2014 16:nneksi. Janyk ei ole voittanut urallaan yhtään maailmancupin osakilpailua, mutta on ollut toinen kerran, Beaver Creekin pujottelussa joulukuussa 2006. Myös Michaelin sisko Britt on menestynyt hyvin alppihiihdossa. == Lähteet == Luokka:Kanadalaiset alppihiihtäjät Luokka:Vuonna 1982 syntyneet Luokka:Elävät henkilöt
Kenichi Fukui

thumb|Fukuin muistomerkki Kioton yliopistolla. Kenichi Fukui (, 4. lokakuuta 1918 Nara − 9. tammikuuta 1998 Kioto) oli japanilainen kemisti. Hän sai Nobelin kemianpalkinnon vuonna 1981 löydöistään uloimpien orbitaalien merkityksestä kemiallisissa reaktioissa, erityisesti molekyylit jakavat elektroneja uloimmilta orbitaaleilta, joilla ydin ei vedä niitä yhtä voimakkaasti puoleensa kuin elektroneja, jotka ovat alemmilla energiatasoilla. Fukui jakoi palkinnon Roald Hoffmannin kanssa. Fukui toimi Kioton yliopistossa fysikaalisen kemian professorina 1951–1982. Vuosina 1982–1988 hän oli Kioton teknologiainstituutin johtaja.Fukui Kenichi Encyclopedia Britannica Fukui oli myös International Academy of Quantum Molecular Sciencen jäsen. == Lähteet == == Aiheesta muualla == * Fukuin omaelämäkerta Nobel-säätiön sivuilla Luokka:Japanilaiset kemistit Luokka:Nobelin kemianpalkinnon saajat Luokka:Vuonna 1918 syntyneet Luokka:Vuonna 1998 kuolleet
Endtroducing.....

Endtroducing..... on DJ Shadow’n debyyttialbumi. Se julkaistiin 19. marraskuuta 1996 Mo’ Wax -levy-yhtiön kautta. Albumi on kerännyt mainetta ja kriitikoiden arvostusta poikkeuksellisella rakenteellaan. Se on koottu kokonaan sampleista ja sisältää hip hopia, jazzia ja funkia, sekä myös vanhoja TV-ohjelmia ja haastatteluja. Endtroducing..... pääsi Guinnessin ennätysten kirjaan ensimmäisenä täysin sampleista koottuna albumina. GWR: DJ Shadowin maailmanennätys Albumi pääsi sijalle 69 musiikkilehti Spinin vuosien 1985–2005 sadan parhaan albumin listalla. Spin: Entroducingin sijoitus Lisäksi Time valitsi sen sadan kaikkien aikojen parhaan albumin joukkoon. Time: Entroducingin sijoitus Albumin kappaleessa ”Midnight in a Perfect World” samplataan Pekka Pohjolan kappaletta ”Sekoilu seestyy - The Madness Subsides”. Whosampled: Pekka Pohjola -sample ==Kappaleet== # # # # ## # # # ## # # # # # # ## ==Lähteet== Luokka:Vuoden 1996 esikoisalbumit Luokka:DJ Shadow’n albumit
Afrikanmetsärotta

Afrikanmetsärotta (Praomys jacksoni) on jyrsijälaji, jota tavataan lähes koko Saharan eteläpuolisessa keskisessä Afrikassa. Sen elinympäristöä ovat trooppiset ja subtrooppiset kosteat alankoalueiden metsät. Lajeja Praomys montis ja Praomys peromyscus pidettiin aiemmin omina, uhanalaisina lajeinaan, mutta tarkemmat tutkimukset ovat osoittaneet, että kaikki kolme eläintä kuuluvat samaan, elinvoimaiseen lajiin. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin sudaninpehmohiri. == Lähteet == Luokka:Varsinaiset rotat ja hiiret
Kaikki sitä tekevät mielellään! – Kantri 2

__NOTOC__ Kaikki sitä tekevät mielellään! – Kantri 2 on Mikko Alatalon studioalbumi, joka julkaistiin alkuvuodesta 2008. Se on jatkoa vuoden 2001 Kantri -albumille. == Kappaleet == # # # # # # # # # # # # # # # # # # # # == Aiheesta muualla == * Kaikki sitä tekevät mielellään! – Kantri 2 discogs.com -sivustolla Luokka:Mikko Alatalon albumit Luokka:Vuoden 2008 albumit
Marla Runyan

Marla Runyan (s. 4. tammikuuta 1969) on yhdysvaltalainen kestävyysjuoksija. Hän kilpaili vaikeasta näkövammastaan huolimatta kesäolympialaisissa Sydneyssä 2000 ja kesäolympialaisissa Ateenassa 2004. Aiemmin seitsenottelijana kilpaillut Runyan voitti vuonna 1999 kultaa naisten 1 500 metrin juoksusta Pan-Amerikan kisoissa. Runyan on kilpaillut myös useissa maratoneissa. Hän nai 4. elokuuta 2002 miehensä Matt Lonerganin, jonka kanssa hänellä on 2005 syntynyt tytär Anna Lee. Hän on ollut vuodesta 2001 Perkins School for the Blindin lähettiläänä. Hän on opiskellut yliopistossa kuurojen ja kuurosokeiden opetustiedettä. == Näkövamma == Runyan oli yhdeksänvuotias, kun hänellä todettiin näkövamman aiheuttava Stargardtin tauti. Hänen näkönsä on sittemmin heikentynyt siinä määrin, että hänet määritellään virallisesti sokeaksi. == Aiheesta muualla == * Luokka:Yhdysvaltalaiset keskimatkojen juoksijat Luokka:Yhdysvaltalaiset kestävyysjuoksijat Luokka:Sokeat henkilöt Luokka:Vuonna 1969 syntyneet Luokka:Elävät henkilöt
Sisäpolitiikka

Sisäpolitiikka on valtion omalla alueellaan harjoittamaa politiikkaa. Sisäpolitiikaksi voidaan lukea kaikki valtion ja sen alaisten yksikköjen harjoittama toiminta valtion rajojen sisäpuolella. Merkittäviä sisäpoliittisia asioita ovat mm. verotus ja sosiaaliturva. ==Katso myös== * Ulkopolitiikka Luokka:Politiikka aiheen mukaan
Wings at the Speed of Sound

Wings at the Speed of Sound on britannialaisen Wings-yhtyeen vuonna 1976 julkaistu albumi. ==Kappaleet== Kaikki kappaleet kirjoittanut Paul McCartney, ellei toisin mainita. # # # # # # # # # # # Vuoden 1993 uudelleenjulkaisun bonuskappaleet # # # ==Lähteet== Luokka:Vuoden 1976 albumit Luokka:Wingsin albumit
Korvasylkirauhanen

Korvasylkirauhanen () on parillinen sylkirauhanen, joka kuuluu suuriin sylkirauhasiin yhdessä leuanalussylkirauhasen ja kielenalussylkirauhasen kanssa. Korvasylkirauhasen erite on seroosi sylki, joka sisältää tärkkelystä pilkkovaa amylaasientsyymiä. Tosin lihansyöjien sylkirauhaset eivät eritä amylaasientsyymiä lainkaan. Korvasylkirauhasten muoto ja koko vaihtelevat suuresti eri eläinlajien välillä, mutta useimmilla lajeilla korvasylkirauhaset ovat suurimpia sylkirauhasia. Korvasylkirauhasen eritystiehyt laskee posken suuontelon puoleiseen limakalvoon poskihampaiden kohdalle. == Aiheesta muualla == *Solunetti: Sylkirauhaset *Finto, suomalainen sanasto- ja ontologiapalvelu: Korvasylkirauhanen Luokka:Avoeritysrauhaset Luokka:Ruoansulatuselimistö
Kuuhulluus (albumi)

Kuuhulluus on suomalaisen tex mex -duo Mika Sundqvist & Veli-Matti Järvenpään studioalbumi. Se julkaistiin vuonna 2003. == Kappaleet == # # # # # # # # # # # # # \+ # * Luokka:Vuoden 2003 albumit Luokka:Mika Sundqvistin albumit
Vaahtokarkki

Vaahtokarkki on makeinen, joka valmistetaan yleensä liivatteesta, sokerista, vedestä, maissista ja siirapista ja keinotekoisista aromiaineista. Vaahtokarkkien edeltäjiä valmistettiin jo tuhansia vuosia sitten rohtosalkoruusun juurimehusta, joka oli tahmeaa ja valkoista. Muinaiset egyptiläiset sekoittivat siihen hunajaa ja pähkinöitä. Ruusuvedellä hoidettiin vilustumista 1000-luvun Euroopassa , ja 1500-luvulla apteekkarit suosittelivat sitä virtsatietulehduksiin. Vaahtokarkit saivat nykyisen muotonsa 1800-luvulla, kun Ranskassa alettiin sekoittaa ruusuvettä munanvalkuaissokerivaahtoon. Vaahtokarkkien koostumusta muutettiin 1900-luvun alussa valmistuksen helpottamiseksi. Vain makeisten idea säilyi samana. Pohjois-Amerikassa, Britanniassa, Uudessa-Seelannissa ja Australiassa on tapana paistaa vaahtokarkkeja nuotion äärellä. == Lähteet == ==Katso myös== * Lokum, perinteinen turkkilainen vaahtokarkki ==Aiheesta muualla== Luokka:Makeiset
Raine Ampuja

Raine Tapani Ampuja (s. 24. tammikuuta 1958 Helsinki) on suomalainen kapellimestari, käyrätorvensoittaja, säveltäjä ja sovittaja. Ampuja opiskeli käyrätorven soittoa, musiikin teoriaa ja orkesterin johtoa Sibelius- Akatemiassa vuosina 1980–1988. Vuonna 1993 hän opiskeli Englannissa, Kuninkaallisen Merijalkaväen sotilasmusiikkikoulussa. Ampuja johti Kaartin soittokuntaa 1988–2006 ja siirtyi sitten Panssarisoittokunnan päälliköksi Hämeenlinnaan. Vuosina 2009–2012 hän toimi Kaartin soittokunnan päällikkönä ja jäi sitten eläkkeelle. Ampuja loi, käsikirjoitti ja ohjasi useita koko maan kiertäneitä Tattoo-kiertueita. Hän on myös vastannut useiden suurtapahtumien musiikista tai ohjaamisesta kuten hiihdon MM-kisat Lahdessa 2001, Linnanmäen 50-vuotisjuhla, Dannyn 60-vuotisjuhlakonsertti sekä Sibelius-laulukilpailu, jota hän on johtanut Järvenpäässä vuosina 2007 ja 2011. Ampuja on säveltänyt eri kokoonpanoille vakavaa musiikkia ja viihdemusiikkia konsertteihin, mainoksiin ja TV:n viihdeohjelmiin. Vuonna 1992 hän sävelsi musiikin paavin vierailuun liittyneeseen Messuhallissa pidettyyn suurmessuun. Hän on tuottelias sovittaja. Hänen puhallinsävellyksiään ja sovituksiaan on esitetty Euroopassa, Yhdysvalloissa sekä Japanissa. Kaartin Soittokunnassa hän perusti Kaartin Combo -viihdekokoonpanon 1993.Kaartin Combo axr.fi artistit Ampuja on toiminut kouluttajana Suomessa ja muissa maissa, musiikkileireillä ja Sibelius-Akatemian puhallinkapellimestarikoulutuksessa. Hän on ollut Suomen Puhallinorkesteriliiton ja Sibelius-viikkojen puheenjohtaja. Viime vuosina Ampuja on kehittänyt voimakkaasti nuorison harrastemusiikkia. Hän on perustamansa Puhallinorkesteri Uutiset -lehden päätoimittaja ja on kirjoittanut kaksi puhallinmusiikin oppikirjaa. Vuoden sotilasmuusikoksi hänet valittiin vuonna 1995, ja Klemetti-palkinto hänelle myönnettiin vuonna 1996 sekä Puolustusvoimien kultainen ansiomitali 2012. Ampujan puoliso on Sibelius- Akatemian käyrätorvensoiton, pedagogiikan ja taidekasvatuksen lehtori Erja Joukamo-Ampuja. ==Lähteet== *Säveltäjät: Ampuja Blosari kustannus ===Viitteet=== Luokka:Suomalaiset säveltäjät Luokka:Suomalaiset muusikot Luokka:Suomalaiset sotilaskapellimestarit Luokka:Vuonna 1958 syntyneet Luokka:Elävät henkilöt
Walther Kadow

Walther Kadow (1863–1923) oli saksalainen koulunopettaja, jonka Rudolf Höss ja Martin Bormann murhasivat vuonna 1923. Kadow oli kommunisti ja uskottiin laajalti, että hän ilmiantoi varhaisen natsien kannattajan Albert Leo Schlageterin Ranskan miehityshallinnolle Ruhrissa. Höss sai raakalaismaisesta kostomurhasta kymmenen vuoden vankeusrangaistuksen, kun taas hänen kumppaninsa Martin Bormann (entinen Kadowin oppilas), sai vuoden vankeusrangaistuksen. Bormannista tuli myöhemmin NSDAP:n valtakunnanjohtaja ja Hitlerin yksityissihteeri. Hössistä puolestaan tuli Auschwitzin keskitysleirin komendantti. Luokka:Saksalaiset henkirikosten uhrit Luokka:Vuonna 1863 syntyneet Luokka:Vuonna 1923 kuolleet
Harvoin tarjolla (albumi)

Harvoin tarjolla on samannimisen TV-sarjan soundtrack. Se julkaistiin 27. helmikuuta 2008. == Kappaleet == Sävellykset ja sanoitukset: Liisa Akimof. Sovitukset: Matti Mikkola ja Erno Tiittanen. # Elisa Korjus – # Kari-Pekka Toivonen – # Saana – # Pate Mustajärvi & Liisa Akimof – # Matleena Kuusniemi – # Harvoin tarjolla – # Ilkka Heiskanen – # Petrus Tiitta & Liisa Akimof – # Saana & Lauri – # Puntti Valtonen – # Harvoin tarjolla – == Muusikot == * Devil Virtanen – kitara ja mandoliini * Anssi Växby – basso * Thomas Rönnholm – rummut * Toni Kulku – perkussiot * George Kontrafouris – piano, Rhodes, Hammond ja Farfisa * Matti Mikkola – syntetisaattorit, kitara ja ohjelmointi * Erno Tiittanen – trumpetti ja flyygelitorvi * Roope Löflund – saksofoni ja huilu * Tommi Suutarinen – oboe * Janne Maarala – Rhodes, syntetisaattori (3) * Alexej Rosik – viulu * Erkki Lasonpalo – viulu * Lauri Hämäläinen – alttoviulu * Christian Fagerström – sello * Saana Koskinen – taustalaulu * Lauri Koski – taustalaulu * Kuja Salmi – sudit (3) * Jousien kapellimestari – Tommi Suutarinen == Katso myös == * Harvoin tarjolla Luokka:Vuoden 2008 soundtrackit Luokka:Suomalaiset popalbumit Luokka:Matti Mikkolan tuottamat albumit
Marco Werner

Marco Werner (s, 27. huhtikuuta 1966 Dortmund) on saksalainen kilpa-autoilija. Hän on kolminkertainen Le Mansin 24 tunnin ajon voittaja. Vuonna 1990 Werner sijoittui Formula Opel -sarjassa hopealle Mika Häkkisen takana, ja seuraavana vuonna Saksan Formula 3 -sarjassa hopealle Pedro Lamyn takana. Kun Werner ei kyennyt tekemään läpimurtoa Formula ykkösiin, hän alkoi keskittyä urheilu- ja vakioautoihin. 1990-luvulla hän kiersi kotimaassaan Super Tourenwagen Cupia, DTM-sarjaa sekä Porsche Supercupia. Vuonna 1995 hän voitti Daytonan 24 tunnin ajon kölniläisen Kremerin Porschella. Vuodesta 2001 Werner on ajanut American Le Mans -sarjassa Joest-tallissa. Hän on voittanut Le Mansin 24 tunnin kilpailun kolmesti, vuosina 2005–2007. == Lähteet == ==Aiheesta muualla== * Marco Wernerin virallinen sivu Luokka:Saksalaiset autourheilijat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:Porsche Supercup -kuljettajat Luokka:Vuonna 1966 syntyneet Luokka:Elävät henkilöt
Fukoku kyōhei

Fukoku kyōhei (, "rikas maa, vahva armeija") oli Japanin kansallinen tunnuslause Meiji-kaudella. Se korvasi aiemman sloganin sonnō jōi. Se on alun perin otettu muinaisesta kiinalaisesta Zhànguó cè -historiakirjasta taistelevien läänitysvaltioiden aikakaudelta. Tunnuslause oli Meiji-johtajien tavoitteiden keskiössä: se sisälsi ajatuksen kauaskantavasta politiikasta, jonka tavoitteena oli muuttaa japanilainen yhteiskunta kilpailukykyiseksi lännen kanssa. Se sai alkunsa Iwakura-lähetystöstä Eurooppaan ja toi ilmi kansallisen politiikan sisällön lisäksi ajan kansainvälisen politiikan ahnaan luonteen. Lähetystössä mukana olleet Ōkubo Toshimichi ja Itō Hirobumi pyysivät apua Saksan kanslerilta Otto von Bismarckilta, jonka neuvot vakuuttivat Meiji- johtajat sotilaallisesti ja taloudellisesti vahvan Japanin sekä nationalismin tarpeesta maan itsenäisyyden säilyttämiseksi. Lännen imitoiminen ei kaiken kaikkiaan helpottanut jännitteitä Japanin ja lännen välillä. Se oli pikemminkin merkki siitä, että Japani hyväksyi ajan reaalipolitiikan. Japanin kasvava kauppa ja teollistuminen valjastettiin taisteluun lännen vaikutusvaltaa vastaan, jotta Japanista tulisi taloudellisesti ja sotilaallisesti tarpeeksi vahva noustakseen tekijäksi imperialismissa. Luokka:Japanin historia
Vlagtwedde

Vlagtwedde on kunta Groningenin provinssissa Alankomaissa. Kunnassa on 16 419 asukasta (1. marraskuuta 2007). Kunnan pinta-ala on 170,51 neliökilometriä. Se sijaitsee aivan Saksan rajan tuntumassa. == Ystävyyskunnat== *Andrésy, == Aiheesta muualla == * http://www.vlagtwedde.nl/ Luokka:Groningenin kunnat
Hibernian FC

Hibernian Football Club on vuonna 1875 perustettu jalkapalloseura Edinburghista, Skotlannista. Se pelaa Skotlannin pääsarjassa Valioliigassa. == Historia == Seuran perustivat vuonna elokuussa 1875 Cowgatessa sijainneen roomalaiskatolisen kirkon jäsenet. Seura oli ensimmäinen suurseura Skotlannissa, jonka jäsenistö koostui irlantilaisista katolisissa. Seuran nimi viittaa myös irlantilaisjuuriin – Hibernia on latinankielinen nimi Irlannille. Seuran esimerkkiä mukaellen syntyivät myöhemmin Dundee Hibernian (nyk. Dundee United) sekä glasgow'lainen Celtic. Nykyään uskonto ei ole enää pääasiallinen yhdistävä tekijä seuran kannattajapohjassa, vaan tärkeämpänä pidetään maantieteellistä sijaintia, Hibernian on erityisesti profiloitunut itäisen Edinburghin joukkueeksi, kun taas vastaavasti verivihollinen, enemmän protestanttien seurana pidetty Hearts on kaupungin länsi- ja eteläosien suosiossa. Alkuaikoina Hibernian pelasi ottelunsa muiden edinburghilaisjoukkueiden tavoin suuressa The Meadows -puistossa. Vuonna 1880 seura muutti nykyiselle kotiseudulleen Leithiin, erityisesti jalkapalloa varten suunnitellulle Hibernian Park -kentälle. Nykyiselle kotistadionilleen Easter Roadille kivenheiton päähän Hibernian Parkista seura muutti vuonna 1891. Suomalaisista Mika-Matti "Mixu" Paatelainen, Jonatan Johansson, Jarkko Wiss ja Otso Virtanen ovat pelanneet Hibernianissa Mixu Paatelainen toimi myös seuran valmentajana tammikuusta 2008 kesäkuuhun 2009. == Saavutuksia == * Skotlannin mestaruus 1903, 1948, 1951 ja 1952 * Skotlannin Cup 1887, 1902 ja 2016 * Skotlannin liigacup 1972, 1991 ja 2007 * Southern League Cup 1944 ==Lähteet== == Aiheesta muualla == * Virallinen sivu Luokka:Skotlantilaiset jalkapalloseurat Luokka:Edinburghin urheilu Luokka:Vuonna 1875 perustetut urheiluseurat
Hellin Auvinen-Salmi

Hellin Auvinen-Salmi (o.s. Heino) (13. maaliskuuta 1911 Kajaani - 21\. huhtikuuta 1997 Valkeakoski) oli suomalainen näyttelijä ja teatterinjohtaja. Auvinen-Salmi näytteli ennen sotia työväennäyttämöillä Kuopiossa, Mikkelissä, Lohjalla ja Helsingissä ja 1942–1945 Viipurissa. Teatterinjohtajan tehtäviä hän hoiti vuodesta 1948 Kuusankoskella, Varkaudessa ja pisimpään Valkeakoskella eläkkeelle jäämiseensä 1970 saakka., Helsingin Sanomat. Viitattu 25.3.2014. Auvinen-Salmi näytteli uransa aikana muutamassa elokuvassa sekä suosituissa tv-sarjoissa Metsolat, jossa hän näytteli Maria Leppävaaraa ja Reinikainen, jossa hän näytteli Reinikaisen äitiä Lempiä. Hänen miehensä oli näyttelijä Vilho Auvinen ja poikansa niin ikään näyttelijä Vili Auvinen. == Filmografia == === Elokuvat === *Tehtaan varjossa (1969) *Takiaispallo (1970) *Sujut (1974) *Milka (1980) *Niskavuoren nuori emäntä (1987) *Umpijäässä (1993) === TV-sarjat === *Pertsa ja Kilu (1970-1974) *Reinikainen (1983) *Terveysasema (1989) *Metsolat (1993) *Taikapeili (1995) == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1911 syntyneet Luokka:Vuonna 1997 kuolleet
Tony Kaye (muusikko)

Anthony John Selvidge eli Tony Kaye (s. 11. tammikuuta 1946) on brittiläinen rockmuusikko. Hänet muistetaan parhaiten Yes-yhtyeen kosketinsoittajana, jona hän toimi vuosina 1968–1971 ja 1982–1995. Tony Kaye on lisäksi vaikuttanut muun muassa Badfingerissä ja tehnyt yhteistyötä David Bowien kanssa. Hän syntyi Leicesterissä, Englannissa, ja aloitti pianotuntinsa nelivuotiaana. Luokka:Brittiläiset kosketinsoittajat Luokka:Vuonna 1946 syntyneet Luokka:Elävät henkilöt
Tony Kaye

Tony Kaye voi viitata ainakin seuraaviin henkilöihin: * Tony Kaye (s. 1946), brittiläinen rockmuusikko * Tony Kaye (s. 1952), brittiläinen elokuvaohjaaja.
Tony Kaye (elokuvaohjaaja)

thumb|right|Tony Kaye (elokuvaohjaaja) Tony Kaye (s. 1952) on brittiläinen elokuvaohjaaja. Hän syntyi Lontoossa ja nousi parrasvaloihin kansainvälisellä menestyselokuvallaan American History X (1998). Kaye on American History X:n ohella ohjannut muun muassa lukuisia musiikkivideoita, kuten Soul Asylumin "Runaway Trainin" (1993). == Aiheesta muualla == * Luokka:Brittiläiset elokuvaohjaajat Luokka:Vuonna 1952 syntyneet Luokka:Elävät henkilöt
Jeronimas Milius

Jeronimas Milius (s. 11. lokakuuta 1984 Vilna, Liettuan SNT, Neuvostoliitto) on liettualainen laulaja, joka edusti maataan vuoden 2008 Eurovision laulukilpailussa kappaleella "Nomads in the Night". Kappale ei päässyt jatkoon semifinaalista. Vuodesta 2003 lähtien hän on ollut Soul Brothers -yhtyeen johtaja. 2014 Jeronimas Milius yhdessä Virgis Pupšysin, Kęstutis Nevulisin ja Gintautas Litinskasin kanssa lauloi Virgis Pupšysin sävellyksen ja Gintautas Litinskasin sovituksen Anastasia Dmytrikin runoon Meistä ei koskaan tule veljiä.https://www.youtube.com/watch?v=jj1MTTArzPI == Lähteet == Luokka:Liettualaiset laulajat Luokka:Liettuan euroviisuedustajat Luokka:Vuoden 2008 euroviisuedustajat Luokka:Vuonna 1984 syntyneet Luokka:Elävät henkilöt
Jasu

Jasu on suomalainen miehen etunimi. Se on muunnos Jaakko- nimestä.http://www.etunimet.net/nimipaiva.html Digi- ja väestötietoviraston tietojen mukaan elokuuhun 2023 mennessä Jasu-nimen on saanut noin 600 miestä, joista valtaosa on syntynyt vuoden 1980 jälkeen. Vuodesta 2025 lähtien Jasun nimipäivä on 25. heinäkuuta, joka jo ennestään on Jaakon nimipäivä. ==Tunnettuja Jasu-nimisiä== * Jasu Mäntylä, muusikko Taivalkunta Beat -yhtyeessä ===Kuvitteellisia=== * Jasu Taavitsainen, Sami Saikkosen näyttelemä hahmo televisiosarjassa Salatut elämät * Tenavat-sarjakuvassa Piparminttu- Pipsa kutsuu Jaska Jokusta Jasuksi ==Lähteet== Luokka:Etunimet
Gene Mako

Constantine ”Gene” Mako (24. tammikuuta 1916 – 14. kesäkuuta 2013) oli yhdysvaltalainen tennispelaaja. Hän syntyi Budapestissa, mutta muutti perheineen Buenos Airesiin ja lopulta Los Angelesiin. Mako ylsi vuonna 1938 miesten kaksinpelin loppuotteluun Yhdysvaltain avoimissa, mutta hävisi Don Budgelle. Hän voitti Budgen kanssa nelinpelin Yhdysvaltain avoimissa vuosina 1936 ja 1938 sekä Wimbledonissa vuosina 1937 ja 1938. Mako ja Budge ylsivät nelinpelin loppuotteluun Yhdysvaltain avoimissa myös vuosina 1935 ja 1937 sekä Ranskan avoimissa vuonna 1938. Mako kuului vuosina 1937 ja 1938 Davis Cupin voittaneeseen Yhdysvaltain maajoukkueeseen. Hän palveli toisen maailmansodan aikana Yhdysvaltain laivastossa ja pääsi International Tennis Hall of Fameen vuonna 1973. Mako kuoli kesäkuussa 2013. == Lähteet == Luokka:Yhdysvaltalaiset tennispelaajat Luokka:Vuonna 1916 syntyneet Luokka:Vuonna 2013 kuolleet
Jon Tickle

Jonathan Tickle (s. 8. toukokuuta 1974 Norwich) on brittiläinen henkilö, joka on esiintynyt muun muassa kilpailijana Britannian Big Brother -televisio- ohjelman neljännellä tuotantokaudella ja yhtenä juontajana televisio- ohjelmassa Järjen jättiläiset. Tickle teki Järjen jättiläisissä usein tyhmimmät testit. Hän muun muassa käveli vanukkaan päällä, mikä oli mahdollista, ja ui siirapilla täytetyssä uima-altaassa. Lisäksi sarjassa usein esitetyssä ohjelmaosiossa "Dear Jon" Tickle teki tieteellisiä kokeita saadakseen vastauksia ohjelman katsojien lähettämiin kysymyksiin. == Aiheesta muualla == * IMDb/ Luokka:Brittiläiset juontajat Luokka:Big Brother (Iso- Britannia) Luokka:Vuonna 1974 syntyneet Luokka:Elävät henkilöt
Kaisa Wallinheimo

Kaisa Johanna Wallinheimo (ent. Gustafsson, o.s. Savola, s. 21. tammikuuta 1969 Evijärvi) on suomalainen korkeushyppääjä. Hän on ennätystuloksellaan 190 cm korkeushypyssä jaetulla kuudennella sijalla Suomen kaikkien aikojen tilastossa. Tulos syntyi Kalevan kisoissa vuonna 1995. Suomen mestaruuden hän voitti korkeushypyssä neljä kertaa ja sen lisäksi kolmiloikassa kerran. Wallinheimon aviomies on jääkiekkomaalivahti ja kansanedustaja Sinuhe Wallinheimo. Pariskunnalla on kolme lasta. ==Saavutukset== *Korkeushyppy **Suomen mestari: 1995, 1996, 1997, 1998 **SM-pronssi: 1993 *Kolmiloikka **Suomen mestari: 1995 ==Lähteet== * * ===Viitteet=== Luokka:Suomalaiset korkeushyppääjät Luokka:Suomalaiset kolmiloikkaajat Luokka:Vuonna 1969 syntyneet Luokka:Elävät henkilöt
Suzanne Somers

Suzanne Marie Somers (oik. Mahoney, 16. lokakuuta 1946 San Bruno, Kalifornia, Yhdysvallat – 15. lokakuuta 2023) oli kalifornialainen näyttelijä. Hän on esiintynyt muun muassa televisiosarjoissa Starsky ja Hutch (1975–1977), Three's Company (1977–1981), She's the Sheriff (1987–1989), Step by Step (1991–1998) ja Piilokamera (1998–2000). Somers oli naimisissa Alan Hamelin kanssa vuodesta 1977 lähtien. Sitä ennen hän oli naimisissa Bruce Somersin kanssa vuosina 1965–1968, ja heillä on yksi lapsi, Bruce Somers Jr., joka on syntynyt marraskuussa 1965. Hänellä on tähti Hollywoodin Walk of Famella. == Lähteet == == Aiheesta muualla == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1946 syntyneet Luokka:Vuonna 2023 kuolleet
Wings over America

Wings over America on Wings-yhtyeen ainoa livealbumi, joka julkaistiin joulukuussa 1976. ==Kappaleet== Kaikki kappaleet kirjoittanut Paul McCartney, ellei toisin mainita. # # # # # # # # # # # # # # # # # # # # # # # # # # # # ==Kokoonpano== * Paul McCartney - bassokitara, kitara, piano, kosketinsoittimet, laulu * Linda McCartney - kosketinsoittimet, lyömäsoittimet, piano, laulu * Denny Laine - kitarat, bassokitara, piano, kosketinsoittimet, lyömäsoittimet, huuliharppu, laulu * Jimmy McCulloch - kitarat, bassokitara, laulu * Joe English - rummut, lyömäsoittimet, laulu * Tony Dorsey - pasuuna, lyömäsoittimet * Howie Casey - saksofoni, lyömäsoittimet * Steve Howard - trumpetti, torvi, lyömäsoittimet * Thaddeus Richard - saksofoni, klarinetti, huilu, lyömäsoittimet ==Lähteet== Luokka:Vuoden 1976 konserttitallenteet Luokka:Wingsin albumit
Avatar (hindulaisuus)

Avatar tai avataara (sanskritia; devanagari: अवतार; IAST: avatāra, kirjaimellisesti ”hän joka laskeutuu”), viittaa hindulaisessa traditiossa Vishnu-jumalan inkarnaatioon eli 'ruumiillistumaan'. Näistä kymmenen avataaraa ovat kaikista tunnetuimmat, vaikka avataaroja sanotaankin olevan yhtä paljon kuin meren aaltoja. Bhagavad-gitan (4.7–4.8) mukaan Vishnun avataaroilla on kolme pääasiallista tarkoitusta: * Siunata ja vapauttaa sadhut eli hänelle omistautuneet. * Tuhota duskritinat eli pahantekijät. * Vakiinnuttaa dharman, uskonnon, periaatteet. Vishnun avataaroista keskustellaan muun muassa Bhagavata-puranassa (1.3, 2.7). Luokka:Vishnun muodot Luokka:Seulonnan keskeiset artikkelit
Avatar (internet)

Avatar on hahmo, joka edustaa käyttäjää virtuaalimaailmassa, esimerkiksi videopelissä tai Internetissä. Ensimmäisen kerran termiä on käytetty tässä tarkoituksessa Neal Stephensonin kirjassa Snow Crash (1992) käyttäjien hahmoista Metaverse-nimisessä keinotodellisuudessa. Tästä termi levisi ensin kuvaamaan kolmiulotteisten maailmojen käyttäjien hahmoja ja siitä tarkoittamaan yleisesti käyttäjien hahmoja Internetissä. Keskustelualueilla avatar viittaa käyttäjän valitsemiin kuviin, jotka toistuvat kaikkien tämän kirjoitusten yhteydessä. Sanan alkuperäinen merkitys on sanskritinkielinen hindulaisen jumaluuden inkarnaatiota tarkoittava avatāra, joka on perinteisesti suomennettu uskonnollisissa teksteissä muotoon avataara. Tietotekniikkaan avatar-termi kiersi englannin kielen kautta ja siitä on jäänyt kaksi a-kirjainta pois. Avatar-sanaa voi taivuttaa kahdella tavalla: joko vierassanana avatarin, avataria, avatariin tai suomalaisen sanan kuningatar tapaan avattaren, avatarta, avattareen. == Katso myös == *Alter ego == Lähteet == == Aiheesta muualla == Luokka:Internet-kulttuuri
Petter Jakob Hjelm

Petter Jakob Hjelm (2. lokakuuta 1746 Sunnerbo härad, Smoolanti, Ruotsi – 7. lokakuuta 1813 Tukholma) oli ruotsalainen kemisti, joka löysi molybdeenin vuonna 1781. Hän valmistui ylioppilaaksi 1763 Uppsalassa, ja 1774 hänestä tuli vuorikollegion virkamies. Carl Wilhelm Scheelen toimeksiannosta hän 1781 eristi molybdeenin. Hän tutki myös mangaania, jonka löysi 1774 Johan Gottlieb Gahn. 1782 hänestä tuli kuninkaallisen rahapajan johtaja, 1784 tiedeakatemian jäsen ja vuodesta 1794 kuolemaansa saakka hän palveli vuoriministeriössä. Hjelm laati useita kirjoituksia kemiasta ja metallurgiasta. Hänen jälkeenjääneissä papereissaan oli myös Taalainmaan porfyyrimuodostelmien geologinen kuvaus. == Lähteet == Luokka:Ruotsalaiset kemistit Luokka:Vuonna 1746 syntyneet Luokka:Vuonna 1813 kuolleet
Elmeri (piirroshahmo)

Elmeri () on Warner Bros. -yhtiön fiktiivinen animaatiohahmo ja yksi tunnetuimmista Looney Tunes -hahmoista. Elmeri on metsästäjä, jonka pääasiallisena tavoitteena on ampua Väiski Vemmelsääri. Elmeri esiintyi ensimmäisen kerran animaatiossa Elmer's Candid Camera 2. maaliskuuta 1940. ==Historia== Tex Avery kehitti vuonna 1937 animaatioon Egghead Rides Again uuden hahmon, jolla oli sipulin muotoinen nenä, omalaatuiset vaatteet ja kananmunan muotoinen pää. Hahmon nimi oli Egghead, ja sitä pidetäänkin nykyään tunnetun Elmerin esikuvana. Vuonna 1940 Elmerin ulkonäköä muokattiinkin nykyisen Elmerin ulkonäön suuntaan, ja samana vuonna tapahtui myös varsinaisen Elmerin ensimmäinen esiintyminen piirretyssä Elmer's Candid Camera. Vuosina 1941–1942 Elmerin ulkonäkö muotoiltiin uudelleen viiteen piirrettyyn; hänestä tuli tukeva ja kaljamahainen. Yleisö ei kuitenkaan hyväksynyt uutta Elmeriä, joten tilalle palautettiin laihempi versio Elmeristä, joka oli ainoastaan päästä hieman pyöreämpi. Tästä ulkonäöstä Elmeri tunnetaan nykypäivänä, sillä se jäi Elmerin viimeiseksi ja hyväksi todetuksi ulkonäöksi. ==Ääninäyttelijät== Elmerin äänenä toimi alun perin ääninäyttelijä Arthur Q. Bryan, mutta hänen ohellaan Elmeriä ovat äänittäneet myös Mel Blanc, Hal Smith, Jeff Bergman, Greg Burson, Billy West ja Tom Kenny. Suomeksi Elmeriä on äänittänyt ärrävikainen Rauno Ahonen ja muun muassa Pekka Autiovuori. Monilla Looney Tunes -hahmoilla on jokin puhevika. Elmerillä se on ärrävika eli hänen puheessaan r muuttuu w:ksi. Esimerkiksi ”Be very, very quiet. I'm hunting rabbits.” (”Olkaa hyvin hyvin hiljaa, metsästän kaneja”) kuulostaa hänen lausumanaan ”Be vewy, vewy quiet. I'm hunting wabbits.” ("Ovkaa oikein hivjaa, vahtaan vusakoita") Luokka:Looney Tunes -hahmot
Snowcross

Snowcross on moottorikelkoilla ajettava kilpaurheilulaji. Kilpailut ajetaan talvisin tekoradoilla, jotka vastaavat crossmoottoripyörillä ajettavien motocross-kilpailujen ratoja. Moottorikelkat kiihtyvät nollasta sataan alle kolmessa sekunnissa – samaa vauhtia, kuin maailman nopeimmat superautot ja hypyissä kuljettaja (ja kelkka) lentää jopa 10 metrin korkeuteen. Hypyt ovat pisimmillään jopa 30 metrin mittaisia. Kilpailujen finaalit ajetaan 15–20 kelkan yhteislähtöinä, jotka sisältävät kosolti kontakteja, sekä vauhtia ja sykettä nostattavia tilanteita. Snowcross oli ensimmäistä kertaa mukana Winter X Games:ssa Aspenissa vuonna 1998. == Snowcross Suomessa == Snowcrossissa ajetaan Suomessa nykyään useampaa eri luokkaa SM-sarjan osalta. Suomen mestaruuksista taistellaan Pro-, Pro Lite-, Junior 14–16, ja Naisten -luokissa. Jokaisena kautena parhaat Pro Lite -sarjan kuljettajat nousevat Pro-luokkaan. Muut kansalliset luokat ovat; Junior 11-14, Mini Junior (9-11v), Micro Junior (7-9v), Sport (harrasteluokka) ja Veteraanit (yli 40v). Snowcross on toinen moottoriurheilulaji Suomessa jossa naiset ajavat Suomen mestaruudesta. Stadion Snowcrossin suomen mestaruudesta on ajettu vuodesta 2017 alkaen. Kilpailupaikkana on joka vuosi ollut Raksilan pesäpallostadion Oulussa. Vuoden 2021 Suomen mestari on Topi Posti. Nykyisiä suomalaisia huippukuljettajia ovat muun muassa Aki Pihlaja, Joonas Keskiaho, Topi Posti, Miika Lammi, Mikko Osmo, Pieti Puhakka, Jere Tynkkynen, Sami Huttunen ja Jarno Hietalahti. Suomen menestyksekkäin snowcross-kuljettaja on kaksinkertainen maailmanmestari Janne Tapio. == Snowcross Freestyle == Snowcrossin Freestyle -ajot ovat yleistyneet maailmalla paljon viime vuosina. Suomen ainoa ammattilainen Snowcrossin FSX-ajaja on Jyri Keskiaho. Suomen korkeimmalla sarjatasolla snowcrossin Pro-luokassa ajaa myös toinen Keskiahon veljeksistä, Joonas Keskiaho. == Lähteet == == Aiheesta muualla == Luokka:Moottorikelkkaurheilu
Kalomoíra

Kalomoíra () eli Kalomoíra Saránti (), syntyjään Maria Kalomira Sarantis (s. 31. tammikuuta 1985 West Hempstead, New York, New York), tunnetaan myös nimillä Kalomira ja K-Moira, on kreikkalais-yhdysvaltalainen laulaja. == Elämä == Kalomoíra syntyi Nassau Countyssä, New Yorkissa vuonna 1985. Hänen vanhempansa, isä Níkos ja äiti Eléni omistivat kreikkalais-amerikkalaisen ravintolan. Kalomoíralla on myös yksi sisko. Kalomoíra haaveili jo lapsen pop -artistin urasta. Hän oli mukana useissa koulun musiikkiaktiviteeteissa. Kalomoíran suosikkisoitin oli viulu, jota hän soitti 9 -vuotiaana koulun orkesterissa. Vuonna 2003 hänet valittiin myös kolunsa ”Miss West Hempsteadiksi”. Serkkunsa vinkkien avulla Kalomoíra sijoittui toiselle sijalle WBLI:in järjestämässä musiikkikilpailussa. 27\. helmikuuta 2008 Kalomoíra valittiin edustamaan Kreikkaa vuoden 2008 Eurovision laulukilpailussa kappaleella ”Secret Combination”. Kappale sijoittui finaalissa kolmanneksi. == Diskografia == === Albumit === * Kalomoíra (2004) * Paízeis? (2005) * I Kalomoíra páei cinema (2006) * Secret Combination: The Album (2008) === Singlet === * ”Gíne mazí mou paidí” (2006) * ”Secret Combination” (2008) === DVD === * Kalomoira Special Karaoke Edition (2005) == Aiheesta muualla == * Virallinen sivusto * Luokka:Elävät henkilöt Luokka:Kreikkalaiset laulajat Luokka:Kreikan euroviisuedustajat Luokka:Vuoden 2008 euroviisuedustajat Luokka:Vuonna 1985 syntyneet
Viiksi-Vallu

Viiksi-Vallu () on kuvitteellinen hahmo, joka tunnetaan Looney Tunesin ja Merrie Melodiesin piirrossarjoista, jotka tuottivat Warner Bros. Animation. Hahmon loi käsikirjoittaja Michael Maltese ja Viiksi-Vallu teki ensi esiintymisensä animaatiossa "Hare Trigger" 5. toukokuuta 1945. Michael Maltese väitti luoneensa Viiksi-Vallulle Friz Frelengin luonteen ja hieman ulkonäöllisiä piirteitä. Näiden yhdistelmästä hahmosta tuli pienikokoinen ja punertava karjapaimen, joka on dynaaminen ja äkkipikainen. Alun perin Viiksi- Vallun nimeksi harkittiin muun muassa Texas Tiny, Wyoming Willie ja Denver Dan, mutta Maltese päätyi lopulta nimeen Yosemite Sam. == Televisiossa == Viiksi-Vallu esiintyi ensi kerran Frelengin ohjaamassa animaatiossa Hare Trigger vuonna 1945, jonka jälkeen se teki seuraavan esiintymisensä vuonna 1948. Tällä kertaa Viiksi-Vallu esiintyi merirosvona animaatiossa Buccaneer Bunny. Tämän jälkeen hahmo esiintyi noin kaksi kertaa vuodessa Warner Bros. Animationin animaatioissa aina vuoteen 1964 asti, jolloin se esiintyi usein Väiskin kanssa. Sittemmin 1980-luvun jälkeen Viiksi-Vallu on esiintynyt elokuvissa, televisiosarjoissa ja videopeleissä. Vuonna 2003 elokuvassa Looney Tunes: Taas kehissä on ollut toistaiseksi hahmon merkittävin esiintyminen, sitten 1980-luvun. Se teki myös vierasesiintymisiä Duck Dodgers- animaatiosarjassa vuosina 2003–2005. == Sarjakuvissa == Sarjakuvissa Viiksi- Vallu ei saanut suurta suosiota, mutta esiintyi usein sivuhahmona yhdessä muiden Warner-hahmojen kanssa 1950-luvulla. Kuitenkin 1970-luvulla inflaatiota kärsinyt sarjakuvalehti Gold Key teki Viiksi-Vallulle oman nimikko sarjakuvansa vuosina 1970–1984. Tämän jälkeen hahmo on enää esiintynyt satunnaisesti DC Comicsin Looney Tunes sarjakuvissa. == Aiheesta muualla == * Viiksi-Vallun ääniklippejä Luokka:Looney Tunes -hahmot
Pierre Joxe

Pierre Joxe (s. 28. marraskuuta 1934) on ranskalainen sosialistisen puolueen poliitikko. Hän on ollut Perustuslakineuvoston jäsenenä vuodesta 2001. Joxe toimi muun muassa sisä- (1984–1986, 1988–1991) ja puolustusministerinä (1991–1993). Hän istui Euroopan parlamentissa vuosina 1977–1979. Pierre Joxe. WebCite. Viitattu 19.7.2017. Pariisissa poliitikko Louis Joxen poikana syntynyt Pierre Joxe on saanut myös kansainvälisiä tunnustuksia; sen lisäksi, että hän on Ordre National du Mériten komentaja, hän on muun muassa Brittiläisen imperiumin ritarikunnan ritarikomentaja (KBE). ==Lähteet== Luokka:Ranskan ministerit Luokka:Sisäministerit Luokka:Ranskan puolustusministerit Luokka:Ranskalaiset europarlamentaarikot Luokka:Sosialistit Luokka:Vuonna 1934 syntyneet Luokka:Elävät henkilöt
Kiba Lumberg

Kiba Lumberg (oik. Kirsti Leila Annikki Lumberg, s. 29. toukokuuta 1956 Lappeenranta) on suomalainen taidemaalari, kirjailija, kuvataiteilija sekä performanssi- ja videotaiteilija. == Tausta == Lumberg syntyi Lappeenrannassa romaniperheeseen, jolla on myös juutalaista, karjalaista ja ruotsalaista sukutaustaa. Hänen vanhempansa ovat käsityöläinen Vieno Irene Berg ja läkkiseppä Aleksander Lumberg. Hän karkasi kotoaan 13-vuotiaana lastenkotiin.Joenniemi, Minna: Kulttuurinsa kapinallinen. Ylioppilaslehti.fi. 1997. Arkistoitu. Lumberg on opiskellut Taideteollisessa korkeakoulussa mustalaisväestön taidekäsityön pienyrittäjäkurssilla 1983–1984 ja sen jatkokurssilla 1984–1985. Hän on ollut Taideteollisen korkeakoulun ylimääräinen opiskelija vuosina 1985–1987. Hän on opiskellut ulkomailla opistoissa Sutorits (ent. Jugoslavia), Taideteollinen korkeakoulu 1986 (Skopje) ja Firenzen taideakatemiassa 1988. Hän opiskeli laulua vuosina 1979–1981 Helsingin konservatoriossa. == Ura == Lumbergin ensimmäinen näyttely oli 1993 Suomen Taiteilijain 98. vuosinäyttelyssä Karkkilassa. Sittemmin hänellä on ollut useita näyttelyitä myös Suomen ulkopuolella. Hänen teoksiaan on julkisissa kokoelmissa. Lumberg käsikirjoitti Anna Rajalan kanssa Ylen esittämän minisarjan Tumma ja hehkuva veri (1997), joka perustuu Lumbergin lapsuudenkokemuksiin romaniyhteisössä. Sarjan julkaisun jälkeen hän sai tappouhkauksia, ja hän pakeni Suomesta väliaikaisesti. Sarjasta on tehty myös teatteriversio. Lumberg on kirjoittanut lisäksi kirjoja sekä tehnyt sarjakuvateoksia. Lumbergille myönnettiin taiteilijaeläke vuoden 2022 alusta alkaen. == Politiikka ja näkemyksiä == Lumberg oli vuoden 2007 eduskuntavaaleissa Vasemmistoliiton ehdokkaana ja sai 273 ääntä. Eurovaaleissa vuonna 2009 hän sai 975 ääntä. Lumberg on kritisoinut romaniyhteisössä olevaa tapakulttuuria, jossa hänen mukaansa esiintyy väkivaltaa ja lasten ja naisten alistamista. == Kirjalliset teokset == * Tumma ja hehkuva veri, neliosainen televisioelokuva, käsikirjoitus, 1997. * * * === Sarjakuvat === * * == Lähteet == * === Viitteet === == Aiheesta muualla == * * * * * * * * * * (maksullinen). Luokka:Suomalaiset taidemaalarit Luokka:Suomalaiset kirjailijat Luokka:Suomen romanit Luokka:Vuonna 1956 syntyneet Luokka:Elävät henkilöt
Valeri Tarakanov

Valeri Tarakanov (s. 9. elokuuta 1941 Jaroslavl) oli neuvostoliittolainen maastohiihtäjä, joka kilpaili 1960-luvun lopulta 1970-luvun alkuun. Hän voitti olympiakultaa miesten 4x10 km viestissä vuoden 1970 hiihdon maailmanmestaruuskilpailuissa Vysoké Tatryssa. Vuoden 1968 talviolympialaisissa Grenoblessa hän oli mukana Neuvostoliiton joukkueessa joka sijoittui 4x10 km viestissä neljänneksi. ==Aiheesta muualla== * Luokka:Neuvostoliittolaiset maastohiihtäjät Luokka:Vuonna 1941 syntyneet Luokka:Elävät henkilöt
Didier Julia

Didier Julia (s. 18. helmikuuta 1934) on ranskalainen Union pour un Mouvement Populaire -puolueen poliitikko. Hän syntyi Pariisissa ja on erittäin pitkäaikainen kansalliskokouksen jäsen; hän on ollut virassa yhtämittaisesti vuodesta 1967. Julia tuli erityisen tunnetuksi omatoimisesta sekaantumisestaan yrityksiin vapauttaa Irakissa vuonna 2004 panttivangiksi otetut kaksi ranskalaistoimittajaa: Georges Malbrunot ja Christian Chesnot. Luokka:Ranskalaiset poliitikot Luokka:Vuonna 1934 syntyneet Luokka:Elävät henkilöt